Nogle oplever i sjældne tilfælde, at den behandlede tand er følsom over for varme og kulde, efter den har fået krone på. Det kan naturligvis være ubehageligt, men aftager ofte af sig selv i løbet af de første måneder og kræver typisk ikke yderligere behandling. De første dage efter behandlingen kan du opleve smerter og ubehag, men de bør forsvinde af sig selv. Tag kontakt til din tandlæge, hvis smerterne ikke aftager, men i stedet bliver værre.